Vazirlar Mahkamasining “Harbiy xizmatchilar va harbiy majburiyatli shaxslarning, oddiy askarlar hamda boshliqlar tarkibiga kiruvchi shaxslarning davlat majburiy shaxsiy sug‘urtasi to‘g‘risida” 1994-yil 26-yanvardagi 38-son qaroriga qo‘shimchalar kiri

O‘zbekiston Respublikasi Axborot texnologiyalari va kommunikatsiyalarini rivojlantirish vazirligining Maxsus avariya-tiklash boshqarmasi oddiy askarlari hamda boshliqlar tarkibiga kiruvchi harbiy xizmatchilarning himoyalanganligini kuchaytirish maqsadida Vazirlar Mahkamasi qaror qiladi:
 1. Vazirlar Mahkamasining “Harbiy xizmatchilar va harbiy majburiyatli shaxslarning, oddiy askarlar hamda boshliqlar tarkibiga kiruvchi shaxslarning davlat majburiy shaxsiy sug‘urtasi to‘g‘risida” 1994-yil 26-yanvardagi 38-son qaroriga (O‘zbekiston Respublikasi QT, 1-son, 6-modda) ilovaga muvofiq qo‘shimchalar kiritilsin.
 2. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Axborot texnologiyalari va kommunikatsiyalarini rivojlantirish vaziri vazifasini bajaruvchi Sh.X. Shermatov zimmasiga va O‘zbekiston Respublikasi Vazirlar Mahkamasining Madaniyat, axborot tizimlari va telekommunikatsiyalar masalalari axborot-tahlil departamentiga yuklansin.
 1. 1-bandda:
 a) ikkinchi xatboshiga “Favqulodda vaziyatlar vazirligiga” so‘zlaridan keyin “hamda Axborot texnologiyalari va kommunikatsiyalarini rivojlantirish vazirligiga” so‘zlari qo‘shilsin;
 b) uchinchi xatboshiga “Favqulodda vaziyatlar vazirligi” so‘zlaridan keyin “hamda Axborot texnologiyalari va kommunikatsiyalarini rivojlantirish vazirligi” so‘zlari qo‘shilsin. 
 2. 42-bandning ikkinchi xatboshiga “Favqulodda vaziyatlar vazirligi” so‘zlaridan keyin “hamda Axborot texnologiyalari va kommunikatsiyalarini rivojlantirish vazirligi” so‘zlari qo‘shilsin.